Document ID: 32004R0037

Komisijas Regula (EK) Nr. 37/2004
(2004. gada 9. janvāris),
ar ko groza Padomes Regulu (EK) Nr. 747/2001 attiecībā uz Kopienas tarifa kvotām un references daudzumiem atsevišķiem Marokas izcelsmes lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, ar ko paredz Kopienas tarifa kvotu un references daudzumu pārvaldību attiecībā uz produktiem, par kuriem atbilstīgi nolīgumiem ar dažām Vidusjūras reģiona valstīm var pretendēt uz preferencēm, un atceļ Regulu (EK) Nr. 1981/94 un (EK) Nr. 934/95 [1], jo īpaši tās 5. panta 1. punkta b) apakšpunktu,
tā kā:
(1) Nolīgums vēstuļu apmaiņas veidā starp Eiropas Kopienu un Marokas Karalisti par savstarpējiem liberalizācijas pasākumiem un EK un Marokas asociācijas līguma 1. un 3. protokola aizstāšanu tika noslēgts 2003. gada 22. decembrī. Jauno nolīgumu piemēro no 2004. gada 1. janvāra, izņemot jaunā lauksaimniecības 1. protokola 2., 4. un 5. pantu, turpmāk tekstā - "jaunais 1. protokols" par režīmu, kas piemērojams Marokas izcelsmes lauksaimniecības produktu ieviešanai Kopienā. Minētos pantus piemēro no 2003. gada 1. oktobra attiecībā uz tomātiem paredzētām koncesijām.
(2) Jaunais 1. protokols paredz jaunas tarifa koncesijas un izmaiņas pastāvošajās koncesijās, kas noteiktas Regulas (EK) Nr. 747/2001 II pielikumā, un uz dažām no tām attiecas Kopienas tarifa kvotas un references daudzumi.
(3) Atsevišķiem lauksaimniecības produktiem, kuriem piemēro pastāvošās tarifa koncesijas saistībā ar references daudzumiem, 1. jaunajā protokolā paredz atbrīvojumu no muitas nodokļiem saistībā ar tarifa kvotām vai atbrīvojumu no muitas nodokļiem neierobežotiem apjomiem.
(4) Lai īstenotu 1. jaunajā protokolā paredzētās tarifa koncesijas, nepieciešams grozīt Regulu (EK) Nr. 747/2001.
(5) Lai aprēķinātu tarifa kvotas pirmajam piemērošanas gadam, jānodrošina, ka gadījumā, ja kvotas periods sākas pirms nolīguma stāšanās spēkā dienas, tarifa kvotas apjomus samazina proporcionāli minētā kvotas perioda daļai, kas jau ir pagājusi pirms šīs dienas, izņemot tomātus ar KN kodu 07020000.
(6) Lai veicinātu dažu pastāvošo tarifa kvotu piešķiršanu, kas paredzētas Regulā (EK) Nr. 747/2001, jāņem vērā saskaņā ar šīm kvotām ievestie daudzumi, ieskaitot tarifa kvotās, kuras ir atklātas saskaņā ar Regulu (EK) Nr. 747/2001, kas grozīta ar šo regulu.
(7) Jaunais nolīgums paredz, ka svaigiem un dzesinātiem tomātiem tarifa kvotas jāpiemēro no 2003. gada 1. oktobra. Ieskaitot tarifa kvotās, kas ir atklātas saskaņā ar Regulu (EK) Nr. 747/2001, kas grozīta ar šo regulu, jāņem vērā daudzumi, kas tika laisti brīvā apgrozībā no 2003. gada 1. oktobra un kuriem piemēro svaigiem un dzesinātiem tomātiem pastāvošās tarifa kvotas, pamatojoties uz Regulu (EK) Nr. 747/2001.
(8) Saskaņā ar 1. protokolu papildu tarifa kvotas apjoms svaigiem un dzesinātiem tomātiem, ko piemēro no 1. novembra līdz 31. maijam, katru gadu ir atkarīgs no kopējā Marokas izcelsmes tomātu apjoma, kas laisti brīvā apgrozībā Kopienā pirms perioda, kas ilgst no 1. oktobra līdz 31. maijam. Līdz ar to Komisijai katru gadu pirms 1. novembra jāpārskata apjomi, kas laisti brīvā apgrozībā pirms perioda, kas ilgst no 1. oktobra līdz 31. maijam, un jāpieņem noteikumi papildu tarifa kvotas apjoma pielāgošanai.
(9) Attiecībā uz tarifa kvotām svaigiem un dzesinātiem tomātiem jāparedz, ka saskaņā ar 1. jauno protokolu katras ievešanas sezonas laikā no 1. oktobra līdz 31. maijam ikmēneša tarifa kvotu neizmantotos daudzumus var pārnest uz diviem konkrētiem datumiem papildu tarifa kvotu, kuras piemēro šajā ievešanas sezonā.
(10) Saskaņā ar 1. jauno protokolu tarifa kvotu apjomi dažiem produktiem no 2004. gada 1. janvāra līdz 2007. gada 1. janvārim jāpalielina par četrām vienādām ikgadējām daļām, no kurām katra atbilst 3 % no šiem apjomiem.
(11) Tā kā šajā regulā minētos noteikumus piemēro no jaunā nolīguma piemērošanas dienas, šai regulai jāstājas spēkā pēc iespējas drīzāk.
(12) Šajā regulā noteiktie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU
1. pants
Regulu (EK) Nr. 747/2001 groza šādi.
1. Iekļauj šādu 3.a pantu:
"3.a pants
Īpašie noteikumi tarifa kvotām attiecībā uz Marokas izcelsmes tomātiem.
Attiecībā uz tomātiem ar KN kodu 07020000, kas laisti brīvā apgrozībā katrā laikposmā no 1. oktobra līdz 31. maijam (turpmāk tekstā -"ievešanas sezona"), ikmēneša tarifa kvotu daļas izmantošanu, ko saskaņā ar kārtas Nr. 09.1104 piemēro attiecīgi no 1. oktobra līdz 31. decembrim un no 1. janvāra līdz 31. martam, katru gadu pārtrauc 15. janvārī un Komisijas otrajā darbadienā pēc 1. aprīļa. Nākamajā Komisijas darbdienā Komisijas dienesti nosaka katras šīs tarifa kvotas neizmantoto atlikumu un dara to pieejamu kā papildu tarifa kvotu, ko piemēro attiecīgajai ievešanas sezonai atbilstoši kārtas numuram 09.1112.
Sākot no tiem datumiem, kad pārtrauc ikmēneša tarifa kvotas, jebkuras pārtrauktās ikmēneša tarifa kvotu daļas izmantošanu ar atpakaļejošu datumu un jebkāda neizmantota apjoma turpmāku atdošanu jebkurām pārtrauktām ikmēneša tarifa kvotām veic attiecībā uz papildu tarifa kvotu, ko piemēro attiecīgajai ievešanas sezonai."
2. Minētās regulas II pielikumu aizstāj ar šīs regulas pielikuma tekstu.
2. pants
1. Attiecībā uz kvotas periodu, kas joprojām atklāts 2004. gada 1. janvārī, atbilstoši Regulai (EK) Nr. 747/2001 daudzumus, kas ir laisti brīvā apgrozībā Kopienā saskaņā ar tarifa kvotām ar kārtas numuriem 09.1115, 09.1122, 09.1130, 09.1133, 09.1135, 09.1136 un 09.1137, ņem vērā ieskaitīšanā attiecīgās tarifa kvotās, kas noteiktas Regulas (EK) Nr. 747/2001 II pielikumā, kas grozīta ar šo regulu.
2. Tomātu daudzumus ar KN kodu 07020000, kas atbilstoši Regulai (EK) Nr. 747/2001 laisti brīvā apgrozībā Kopienā no 2003. gada 1. oktobra saskaņā ar tarifa kvotām ar kārtas numuriem 09.1116, 09.1189 un 09.1190, ņem vērā, ieskaitot tarifa kvotās, kas ir atklātas šiem produktiem no dienas, kas noteikta Regulas (EK) Nr. 747/2001 II pielikumā, kura grozīta ar šo regulu.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. janvāra, izņemot tarifa kvotas, kas norādītas trešajā un ceturtajā daļā.
Tarifa kvotas ar kārtas numuru 09.1104 tomātiem ar KN kodu 07020000 piemēro no 2003. gada 1. oktobra.
Tarifa kvotu ar kārtas numuru 09.1112 tomātiem ar KN kodu 07020000 piemēro no 2003. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 9. janvārī

Labels: 3
18
6